open-index/open-wikipedia-markdown huggingface dataset:
Trond Jacobsen (fallskjermhopper)

**Trond Jacobsen** (født 1965) er en norsk fallskjermhopper som var den første til å gjøre et tandemhopp over Sydpolen den 6. desember 1997. Hoppet gjorde han som tandeminstruktør sammen med Morten Halvorsen. 

Han har med samme person også gjort et tandemhopp over Nordpolen den 19. april 1998, noe som også gjorde Jacobsen og Halvorsen til de første i verden til å hoppe tandemhopp i fallskjerm over begge polpunktene. NRK *[[Brennpunkt (NRK)|Brennpunkt]]* laget i ettertid programmet «Dødshoppet» sammen med disse to der ekspedisjonens eget filmmateriale samt NRKs egne opptak ble brukt. I etterkant av hoppet over Sydpolen er det innført forbud mot fallskjermhopping på Sydpolen, noe som sannsynligvis gjør Jacobsen og Halvorsen til de eneste i verden som noen gang gjør et slikt hopp.

Jacobsen er norgesmester i fallskjermhopping i klasse C, hoppere med inntil 150 hopp og hopping med rund skjerm, fra 1984. Han tok gull i presisjonshopping og bronse i stil. Dette resulterte da i gull sammenlagt. Han har per 2024 hoppet rundt  fallskjermhopp, inkludert over 300 tandemhopp.

## Referanser


## Eksterne lenker
*
Tundzja

**Tundzja** (bulgarsk: Тунджа, tyrkisk: *Tunca*) er en elv i Bulgaria og Tyrkia, med sitt utløp i Maritsa nær den tyrkiske byen Edirne. Elven er 390 km lang.

Større byer langs elven er Kalofer, Jambol og Elkhovo.

## Eksterne lenker
*
Birger Wasenius

**Birger Adolf Wasenius** (født 7. desember 1911 i Helsingfors, død 2. januar 1940) var en finsk skøyteløper.

Wasenius fikk sitt internasjonale gjennombrudd da han ble nr 2 under europamesterskapet i 1933, bak Ivar Ballangrud. Året etter tapte han VM-tittelen til Bernt Evensen på grunn av en dårlig 1500 m.

Under Vinter-OL i 1936 var han den eneste reelle utfordreren til de norske gullvinnerne. En uke før lekene ble han nr 2 i VM, også denne gang bak Ballangrud. Under OL fikk han tre medaljer – to sølv og en bronse, og han var mindre enn 10 sekunder fra tre gull. I 1939 vant han endelig en tittel da han ble verdensmester på hjemmebane i Helsingfors under vanskelige forhold og bløt is.

Wasenius ble finsk mester på skøyter seks ganger. 

Ved slutten av 1939 brøt vinterkrigen mellom Finland og Sovjetunionen ut, og Wasenius ble drept tidlig i 1940 mens han kjempet for den finske hæren på Ladoga.

## Personlige rekorder

## Referanser




## Litteratur
* 

## Eksterne lenker
*
The Stepford Wives (1975)

***The Stepford Wives*** (norsk kinotittel: *Drømmefabrikken*) er en amerikansk thriller og science fiction-grøsser fra 1975 regissert av Bryan Forbes. Filmen handler om den idylliske amerikanske forstaden Stepford. Hit flytter ekteparet Joanna og Walter. Stedet viser seg å skjule en mørk hemmelighet som på mystisk vis påvirker alle kvinnene på stedet. Hovedrollen spilles av Katharine Ross, mens sentrale biroller spilles av Paula Prentiss og Peter Masterson. Filmen er basert på Ira Levins roman *[[The Stepford Wives (roman)|The Stepford Wives]]*.

Filmen har fått tre oppfølgere, som alle er produsert for TV: *Revenge of the Stepford Wives* (1980), *The Stepford Children* (1987) og *The Stepford Husbands* (1996). I 2004 kom en nyinnspilling med en humoristisk vri.

Filmen ble verken en suksess hos publikum eller hos kritikerne.

## Handling
Ekteparet Joanna og Walter Eberhart flytter til den idylliske amerikanske forstaden Stepford. Etter en stund synes både Johanna og en del andre av kvinnene at det er noe underlig med stedet. Mennene samles hver aften hvor de gjør noe hemmelig, og etter en tid gjennomgår kvinnene en personlighetsforandring - de begynner oppføre seg som mannens drøm om den "perfekte" kone. Johanna blir etterhvert vitne til at flere av de hun blir kjent med blir forvandlet på samme vis. Virkelig skremmende blir det da hennes frigjorte venninne plutselig en dag oppfører seg på samme måte. Hun innser at hun kan bli som de andre og bestemmer seg for å finne ut hva som egentlig skjer i Stepford.

## Om filmen
Filmen har blitt beskrevet å ha en pro-feministisk holdning.

Den fikk blandet mottakelse av kritikerne, noe som gjenspeiles i at den har oppnådd 69 % på Rotten Tomatoes. Roger Ebert gav den 2 av 4 stjerner, mens Leonard Maltin gav den 3 av 4 stjerner.

Den innbrakte 8,7 millioner ved amerikanske kinoer.

Katharine Ross vant prisen for beste kvinnelige skuespiller ved Saturn Award.

## I rollene
(utvalg)
*Katherine Ross – Joanna Eberhardt
*Peter Masterson – Walter Eberhardt
*Paula Prentiss – Bobby Markowe
*Nanette Newman –  Carol Van Sant 
*Tina Louise –  Charmaine Wimperis 
*Patrick O'Neal – Dale "Diz" Coba
*Carol Eve Rossen –  Dr. Fancher (as Carol Rossen) 
*William Prince –  Ike Mazzard 
*Carole Mallory –  Kit Sundersen
*Josef Sommer – Ted van Sant
*Franklin Cover – Ed Wimperis
*George Coe – Claude Axhelm

## Referanser


## Eksterne lenker
*
Jan Van Wijk

**Jan Van Wijk** (1926–2005) var en sørafrikansk arkitekt. Han er kjent som arkitekten bak monumentet til ære for språket afrikaans, kalt Afrikaanse Taalmonument, etter å ha vunnet en nasjonal arkitektkunkurranse.
Ben 10: Omnitrixens Hemmelighet

***Ben 10: Omnitrixens Hemmelighet*** (originaltittel: *Ben 10: Secret of the Omnitrix*) er en amerikansk animasjonsfilm fra 2007 basert på den animerte TV-serien *[[Ben 10]]* fra Cartoon Network. Den ble første gang sendt i USA 10. august 2007. I Norge ble den først sendt 17. mars 2008. Den ble gitt ut på DVD i Norge 16. november 2009. Denne filmen er i mellom sesong 3 og 4 og er skrevet av Thomas Pugsley og Greg Klein.

## Handling
Ben klarer ved et uhell å sette Omnitrixen på Selvødeleggelsesmodus og den vil ødelegge universet vis den ødelegges. Tetrax og vennen hans Gluto tar med Ben og Gwen ut i verdensrommet for å finne Omnitrixens skaper Azmuth for få deaktivert Omnitrixens Selvødeleggelsesmodus.

## Norske stemmer
* Jannike Kruse som Ben Tennyson
* Hanne Dancke Arnesen som Gwen Tennyson
* Trond Brænne som Bestefar Max
* Ove Christian Owe som Dr. Animo og Vilgax
* Halvard Djupvik som Fakkelen
* Tommy Karlsen som Stinkers, Wildmutt, Gråbarken, Tetrax Shard, Gluto, Robotisk Løytnant, Firarm og Azmuth
* Christoffer Staib som Oppkast
* Lena Meieran som Myaxx
* Øyvind B, Lyse som Cannonbolt og Kjempa

## Referanser


## Eksterne lenker
*
Ben 10: Protector of Earth

***Ben 10: Protector of Earth*** er et amerikansk videospill basert på den animerte serien Ben 10 fra Cartoon Network. Spillet ble utgitt i Nord-Amerika 30. oktober 2007 og i Europa 9. november 2007. Den europeiske Wii-versjonen ble ikke utgitt før 30. november 2007. I Norge ble spillet lansert 14. mars 2008 og er på engelsk. I Norge er spillet på PlayStation 2, Nintendo DS og Wii. I USA finnes spillet også på PSP. Spillet er skrevet av Jack Siegel.

## Handling
Vilgax stjeler all Omnitrix DNA, utenom Firarm og Fakkelen, og sender de verste av Bens fiender i å stoppe Ben i stoppe han i sende Jorden til tomrommet. Ben må finne sine savnede romvesener og stoppe Vilgax.

## Spillbare figurer
* Benjamin Tennyson
* Firarm
* Fakkelen
* XLR8
* Cannonbolt
* Villranken
* Dark Heroes (Kun på PS2, PSP og Wii)
* DNA Force (Kun på PS2, PSP og Wii)
* Ultra-Ben (Kun på NDS)
* Ben som galaktisk vokter (Kun på NDS)
* Gwen 10 (Kun på NDS)
* Upchuck (Kun på NDS)
## Referanser


## Eksterne lenker
* 
* ''Ben 10: Protector of Earth'' på Ben 10 Wiki
Le temps des fleurs

**«Le temps des fleures»** er en fransk versjon av *[[Those Were the Days]]*. Singelen ble gitt ut av sangeren Dalida i 1968.
Tom Hetland

**Tom Magnar Hetland** (født 10. juli 1954 i Sandnes) er kommentator og tidligere sjefredaktør i Stavanger Aftenblad. 

Han ble konstituert i stillingen høsten 2002 og tiltrådte stillingen fra februar 2003. I 2011 varslet han at han ønsket å tre av som redaktør i avisen. Siden det har han hatt rollen som kommentator i samme avis.

Hetland har vært ansatt i Stavanger Aftenblad siden 1986. Han ble gruppeleder i politisk redaksjon i 1993 og politisk redaktør i 1998. Han har hovedfag i historie fra Universitetet i Bergen med norsk og russisk i fagkretsen. I studietiden var han redaktør i Norsk Tidend, og høsten 2007 fikk han Nynorsk redaktørpris av Mediemållaget. I 1985-1986 var han informasjonskonsulent ved Universitetet i Bergen. 

## Eksterne lenker
* NTB-melding hos NRK Rogaland
* Språkpris til Tom Hetland
Slaget ved Chioggia

**Slaget ved Chioggia** var et sjøslag som ble kjempet mellom Venezia og Genova i lagunen Chioggia i Italia i juni 1380. Genova hadde året før erobret en fiskehavn i venezisk farvann. Slaget utspilte seg i Chioggiakrigen.

Selve havnen var ikke av stor viktighet, men plasseringen var ved inngangen til den veneziske lagunen, og Genovas erobring av den virket truende for Venezia. De veneziske styrkene, under Vettor Pisanis kommando, gikk seirende ut av slaget, men begge parter greide å snu krigens status til sin favør. I 1381 ble det signert en fredsavtale i Torino. Formelt gav ikke fredsavtalen noen fordel til en av partene, men den gjorde slutt på Venezia og Genovas lange tevling, og genovesiske skip ble ikke sett i Adriaterhavet etter slaget.
Kosterjovo

**Kosterjovo** (russisk: Костерёво) er en by i Vladimir oblast i Russland. Den ligger ved elva Lipnja, like før den munner ut i Kljazma, rundt 50&nbsp;km sørvest for Vladimir.

Den ble grunnlagt som en bosetning ved jernbanestasjonen med samme navn, som åpnet i 1890. Den fikk innvilget bystatus i 1981.

## Demografi
Befolkningsutvikling:
:

## Referanser


## Eksterne lenker
*
Den hellige treenighetskirke (Frederiksted)

**Den hellige treenighetskirke** (engelsk: *Holy Trinity Lutheran Church*) er en luthersk kirke i Hospitalgade i Frederiksted på øya St. Croix i De amerikanske Jomfruøyer. Kirken ble påbegynt i 1783 og innviet 15. januar 1792 av presten Martin Peter Ohm.

## Eksterne lenker
*  Side om kirken på dkconsulateusvi.com
Militarisme

**Militarisme** er troen på, eller styresmaktenes/nasjonens ønske om at en stat bør vedlikeholde en sterk militær kapasitet og bruke den aggressivt for å fremme nasjonale interesser og/eller verdier. Det kan også implisere glorifiseringen av forsvaret og idealet om en profesjonell militær klasse og væpnede styrkers forrang i administrasjon eller politikk for staten.

Militarisme har vært en betydelig element i imperialistiske eller ekspansjonistiske ideologier for mange nasjoner gjennom historien. Noen viktige tilfeller er det Assyriske riket, den greske bystaten Sparta, Romerriket, Aztekerne, Mongolriket, Zuluriket, Kongeriket Preussen, Det osmanske rike, Keiserriket Japan, Sovjetunionen, USA, Nazi-Tyskland, Italia under Benito Mussolini, Det tyske keiserrike, Det britiske imperiet og Det første franske keiserdømme under Napoléon Bonaparte.

## Definisjon
Militarisme er et begrep som kan ha flere forskjellige betydninger:

* Det kan være en ideologi som går ut på at kun et sterkt militærvesen kan garantere politisk trygghet og fred. I sin mildeste form gir ideologien legitimitet til våpenrustning og våpenkappløp. I sterkere former betyr det at militære konflikter og krig blir mer sannsynlig.
* En annen betydning er at samfunnet glorifiserer og orienterer seg etter det profesjonelle militæres skikker og verdier. Slike samfunn ønsker å se barn i uniform, med lekevåpen og så videre, uten at man nødvendigvis ønsker seg virkelige militære konflikter. 
* Den tyske marxisten Walter Benjamin (1892–1940) definerer ordet som «plikt for generell bruk av makt som virkemiddel i statlig politikk».

## Bakgrunn
Den franske revolusjonens innføring av allmenn verneplikt i 1793 var ifølge professor Rolf Hobson et vendepunkt i historien, den viktigste militære revolusjonen før oppfinnelsen av atombomben. I de demokratiserte statene som utviklet seg etter den franske revolusjonen ble statens makt over innbyggerne økt, med graden av militarisering. Mot slutten av 1800-tallet og i begynnelsen av 1900-tallet førte den utstrakt nasjonalisme og den såkalte høyimperialismen til en stadig økende militarisering, i verden generelt, og særlig i Europa. Både de ulike statenes interne kultur, og deres forhold til hverandre, ble preget av den økende militariseringen.

Militariseringen i Europa gjennom 1800-tallet kulminerte i første verdenskrig (1914–1918), som igjen la grunnlag for at totalitære ideologier som kommunismen og nasjonalsosialismen (nazismen) kom til makten i henholdsvis Russland, Italia og Tyskland.

## Se også
*Antimilitarisme
*Pasifisme

## Referanser


## Kilder

* Hobson, Rolf, *Europeisk politisk historie 1750–1950*, Cappelen Damm Akademisk, 2015, ISBN 978-82-02-24316-6
Eli

:*For ypperstepresten Eli, se [[Eli (bibelsk person)]]*

**Eli** og **Elie** er et mannsnavn og kvinnenavn med hebraisk eller gresk opprinnelse. *Eli* er et vanlig kvinnenavn i Norge og et vanlig mannsnavn på Færøyene.

## Etymologi
Som kvinnenavn er *Eli*:
* en kortform av *[[Elisabet]]*, som har hebraisk opprinnelse og betyr «Gud er fullkommen».
* en variant av *[[Elin]]*, en variant av *[[Helene]]*, som har opprinnelse i de greske ordene *helene*, «fakkel», eller *helios*, «sol». 
* en feminin form av mannsnavnet *Eli*.

Som mannsnavn er *Eli* en latinsk skrivemåte av det hebraiske navnet *Ely* (hebraisk: אֵלִי), en kortfrom av navn basert på navneleddet *el*, «gud», eller *eli*, «min gud». *Eli* kan også bety «oppstigning» på hebraisk.

## Utbredelse
På verdensbasis er *Eli* utbredt både som mannsnavn og kvinnenavn, men i Norge er navnet nærmest utelukkende brukt som kvinnenavn.

*Eli* har norsk navnedag 21. mai.

### Mannsnavn
*Eli* er kjent brukt som mannsnavn i Danmark fra 1800-tallet. Navnet var mest populært i Danmark på 1910- 1920- og 1930-tallet, spesielt i Lolland-Falster.

|}

### Kvinnenavn
*Eli* var et vanlig kvinnenavn i Norge på 1600-tallet. *Eli* og varianten *Elie* var også svært populære navn på jentebarn på 1700-tallet. *Eli* var igjen populært på 1940- og 1950-tallet.

|}

## Kjente personer med navnet
Personene i listen er ordnet kronologisk etter fødselsår.
* Eli Hagen (f 1947), norsk sekretær og rådgiveren til ektemannen Carl I. Hagen
* Eli Arnstad (f 1962), norsk politiker og næringslivstopp
* Eli Sol Vallersnes (f 1973), norsk forfatter og fysioterapeut

## Referanser


## Eksterne lenker
*
Kariber

**Kariber** er et indiansk folk som befolket De små Antiller i Karibia. Ved europeernes ankomst til det amerikanske kontinentet sist på 1400-tallet ble karibene for det meste utryddet, i dag er det kun spredte grupper igjen, mest på øya Dominica.

## Historikk
I motsetning til arawakindianerne som var de som bosatte seg først i Antillene,  var karibene krigerske, og var også kjent for kannibalisme. Tainoene som levde i dagens Puerto Rico og på øya Hispaniola, fortalte med skrekk til spanjolene om hvordan karibene raidet kystene for å ta tainoer til fange for deretter å steke dem over bål og spise dem. 

Beskrivelser av karibenes samfunnsliv viser at de, selv om de drepte eller fordrev den opprinnelige arawakbefolkningen, ble sterkt preget av arawakisk kultur og språk. Mens de i dagliglivet brukte et språk som var sterkt preget av arawakisk, møttes de mannlige medlemmene av lokalsamfunnene i egne lukkede krigerforsamlinger der de danset og sang og snakket et rent karibisk språk, et språk som bare var for de innvidde mennene. Antropologer antar at årsaken til dette tydelige språklige skillet kan være at de opprinnelige karibene som ankom øyene kun var menn. Når det ankom øyene drepte de eller fordrev alle arawakiske menn, men beholdt arawakenes kvinner for å ha dem som koner. Arawakkvinnene videreformidlet sin arawakiske kultur og sitt språk til sine barn, og videreførte typisk arawakiske jordbruksteknikker,  mens mennene holdt sin egen kultur i hevd gjennom sine mannssamlinger. Mens de mer hverdagslige ord, spesielt innenfor jordbruket, er arawakiske, er ord for våpen, krig, jakt, myter og guder karibiske.
Klara

*For elva med samme navn, se [[Trysilelva]]*.

**Klara** og **Clara** er kvinnenavn med opprinnelse i latinske *clarus*, «høylytt, klar, berømt». Den franske formen av navnet, *[[Claire]]*, er mest utbredt.

## Etymologi
*Clara* har opprinnelse i latinske *clarus*, «høylytt, klar, berømt».

*Klara* er en skrivemåte av navnet brukt blant annet i tysk og nordiske språk. *Klára* er en ungarsk, tsjekkisk og kroatisk skrivemåte av navnet.

*Claire* er den franske formen av navnet og *Chiara* er den italienske formen av navnet. *Kiara* er en variant av *Chiara* eller *Ciara*.

*Ciara* har flere opprinnelser. Det er:
* en kreativ skrivemåte av *Chiara* eller *Kiara*.
* et irsk kvinnenavn dannet av mannsnavnet *Ciar*, som betyr «svart».
* en engelsk variant av *Sierra*, som betyr «fjellkjede» på spansk.

## Utbredelse
*Clara* ble utbredt gjennom helgenen Klara av Assisi (latin: Clara, italiensk: Chiara), som levde på 1200-tallet. Navnet er brukt i engelsktalende land fra middelalderen, opprinnelig i formen *Clare*. *Clara* og *Clar* var vanlige kvinnenavn i Tyskland i senmiddelalderen. Skrivemåten *Clara* ble vanlig i engelsktalende land på 1800-tallet. *Clara* er kjent brukt i Sverige første gang i 1449. Navnet var i Sverige mest populært på 1990-tallet.

*Clara* var et populært navn i USA på 1800-tallet.

Navnet *Klara* var vanlig i Norge i fra 1880- til 1940-årene og hadde en popularitetstopp med 1,5 % i 1905. Navnet har tradisjonelt vært mest brukt i Hedmark, Sogn og Fjordane og Nord-Norge. Navnet ble igjen populært fra 2010-årene.

I Sverige var navnet mest populært rundt år 1900, og igjen fra år 2000.

Den opprinnelige franske formen, *Claire*, er i dag utbredt i mange engelsk- og fransktalende land. *Clara* er også utbredt i mange land, mens formene *Klara* og *Kiara* er noe mindre utbredt. Andre former av navnet er begrenset til få land.

|}

## Kjente personer med navnet
Personene i listen er ordnet kronologisk etter fødselsår.
* Clara Schumann (1819-1896), tysk pianist og komponist
* Clara Ursin  (1828–1890), norsk (opprinnelig dansk) skuespiller og operasanger
* Clara Zetkin (1857–1933), tysk sosialist og kvinnesaksforkjemper
* Klara Semb (1884–1970), norsk folkedanssamler

## Annen bruk av navnet
* Klara Klok
* Klara Ku, en Disneyfigur
* *Klara* var blant de hundre vanligste navnene på kyr i Norge i 1988.
* Klarälven er den svenske enden av Trysilelva

## Navnedag
*Klara* har navnedag i flere land, oftest 12. august. Den norske navnedagen er . Formen *Klára* har navnedag 12. august i Ungarn og 29. oktober i Slovakia. *Clara* har navnedag 12. august i Danmark. *Claire* har navnedag 11. august i Frankrike.

## Referanser


## Eksterne lenker
*
Petusjki

**Petusjki** (russisk: Петушки́) er en by i Vladimir oblast i Russland. Den ligger på venstre bredd av elva Kljazma, rundt 65&nbsp;km vest for Vladimir.

Den ble grunnlagt som en bosetning ved jernbanestasjonen Petusjki på Moskva &ndash; Vladimir-banen, som åpnet i 1861. Den fikk innvilget bystatus i 1965.

## Demografi
Befolkningsutvikling:
:

## Referanser


## Eksterne lenker
*
Bodiam Castle

**Bodiam Castle** er en engelsk borg av den kvadratiske typen, nær Robertsbridge i East Sussex. Den er et godt eksempel på en borg bygget i senmiddelalderen. 

Borgen ble bygget i 1385 av sir Edward Dallyngrigge, en ridder under Edvard III, etter ønske fra Rikard II som ville beskytte England mot en mulig fransk invasjon. Allikevel viser nyere forskning at borgen ble bygget mest for å vises fram istedenfor å være et effektivt festningsverk. Det finnes flere bevis som støtter dette, som for eksempel borgens vegger, som er mindre enn en meter brede.  

Ved utbruddet av den engelske borgerkrigen i 1641, var Bodiam Castle i John Tuftons besittelse. Tufton støttet rojalistene, og solgte borgen for å betale bøter pålagt av parlamentet. Borgen ble deretter demontert, og ble stående som en pittoresk ruin før det ble kjøpt av John Fuller i 1829. Under hans ledelse ble slottet delvis restaurert før det ble solgt til George Cubitt, første Baron Ashcombe, og senere til lord Curzon. Begge gjennomførte videre restaureringsarbeid, og borgen er idag en fredet bygning. Borgen har vært eid av National Trust siden 1925, da det ble donert av lord Curzon.

## Referanser
Full Metal Jacket

***Full Metal Jacket*** er en amerikansk/britisk krigsfilm fra 1987 i regi av Stanley Kubrick.

## Handling
I to deler får seeren følge menig Joker/J.T Davis (Matthew Modine) og hans kamerater som nyinnrykkede marineinfanterister ved Parris Island militærbase. Som befal får de den hardføre gunnery sergeant Hartman (R. Lee Ermey), og del 1 består av deres opplæring under hans regime. Man blir her kjent med den overvektige medsoldaten Gomer Pyle/Leonard Lawrence (Vincent D'Onofrio), som har det tøft i det nye miljøet. Gjentagende dårlig behandling fra befalet og brutal indrejustis fra egne medsoldater går hardt utover Lawrences psyke.

Del 2 foregår midt i det krigsherjede Vietnam. Året er 1968 og Joker har blitt forflyttet til Vietnam som krigskorrespondent. Under Tết-offensiven blir han sendt for å dekke slaget om Huế, og opplever nye sider ved seg selv i møte med krigens brutalitet.

## Om filmen
Filmen er dels basert på Gustav Hasfords bok *Kort tid igjen,* som han begynte å skrive da han tjenestegjorde i Vietnam. Visse scener er hentet fra Michael Herrs bok *Reports*, som er en sammenstilling av hans opplevelser som journalist under Vietnamkrigen. Mange av navnene i filmen er tatt fra folk som han tjenestegjorde sammen med. Hele filmen, også Vietnam-scenene, er innspilt i Storbritannia.

Filmviteren Elisa Pezzotta skriver at Hollywoods tradisjonelle måte å lage krigsfilm på ikke var i stand til å formidle hvordan Vietnamkrigen foregikk og ble opplevd av soldatene. Fortellerstilen ble inspirert av *[[New Journalism]]*, og gjorde bruk av surrealistiske og usammenhengende scener for å formidle det meningsløse og absurde. *[[Hjortejegeren]]* (1978) og *[[Apokalypse nå!|Apokalypse nå]]* (1979) tilhører samme undersjanger av Vietnamfilmer.

Vivian Kubrick (født 1960), datter av Christiane og Stanley Kubrick, komponerte musikk til *[[Full Metal Jacket]]* under pseudonymet Abigail Mead. *Los Angeles Times* avslørte i 1988 at Abigail Mead faktisk var Kubricks yngste datter. I tillegg til datterens musikk lette Kubrick gjennom flere hundre populære låter fra årene 1962-1968 for at musikken skulle være tidsriktig, med hensyn til blant annet Tết-offensiven som pågikk i 1968. Blant annet brukte Kubrick «Surfin bird» med The Trashmen.

## Taglines
* *«In Vietnam the wind doesn't blow, it sucks»*
* *«Vietnam can kill me, but it can't make me care»*
* *«Acclaimed by critics as the best war movie ever made»*
* *«I am in a world of shit!»*

## Medvirkende
* Matthew Modine – Joker/J.T. Davis
* Adam Baldwin – Animal Mother 
* Vincent D'Onofrio – Gomer Pyle/Leonard Lawrence
* R. Lee Ermey – Hartman (Lee Ermey)
* Dorian Harewood – Eightball
* Kevyn Major Howard – Rafterman
* Arliss Howard – Cowboy

## Mottakelse og utmerkelser
Kubrick, Hasford og Michael Herr ble nominert til Oscar for manus.

## Referanser


## Litteratur
*

## Eksterne lenker
* 

* ''The Short-Timers'' av Gustav Hasford – original tekst
Fjærtannspinner

**Fjærtannspinner** (*Ptilophora plumigera*) er en sommerfugl som tilhører familien tannspinnere (Notodontidae). Hannene kjennes lett på sine store, fjærformede antenner, der "fjærstrålene" er ganske spredte. Denne arten finnes i Norge bare langs kysten av Øst- og Sørlandet.

## Utseende
En middelsstor (vingespenn 33 – 40&nbsp;mm), rødbrun spinner. **Hodet** er middels stort. Antennene hos hannen er stort, over halvparten så lange som forvingen, bredt fjærformede, "fjærstrålene" er ganske spredte. Hunnens antenner er trådformede og noe under halvparten så lange som forvingen. **Kroppen** er temmelig kort og tykk, kledt med rødbrune hår som særlig på brystet er ganske lange. Hannens bakkroppsspiss har en dusk an nokså glisne, lange hår. **Vingene** er tynt skjellkledt og delvis gjennomsiktige, rødbrune med et smalt, buet, lyst tverrbånd i den ytre halvdelen. Bakvingen er litt blekere enn forvingen. Begge vingepar har ganske lange hårfrynser langs bak- og ytterkantene. Larven er lang og slank, naken uten noen kroppsutvekster, grønn med flere bleke lengdestriper.

## Levevis
Fjærtannspinneren flyr i løvskog der det vokser spisslønn (*Acer platanoides*), som er larvens næringsplante. De kan også gå på naverlønn (*Acer campestre*), det er uklart om den også kan gå på platanlønn (*Acer pseudoplatanus*). De voksne sommerfuglene flyr om natten sent på høsten, i oktober – november. Hannene, men ikke hunnene, kommer gjerne til lys. Det kan se ut som om arten ikke finnes i parker der det er gatebelysning, selv om det vokser rikelig med lønn der, kanskje fordi spinnerne i for stor grad blir tiltrukket av lyset der de gjerne blir tatt av fugler om dagen. Etter paringen legger hunnen 75 – 150 egg på og ved lønnens bladknopper, enkeltvis eller to – tre sammen. Eggene overvintrer og klekkes når bladene springer ut i mai. De nyklekte larven borer seg inn i blomsterknoppene og spiser på dem, senere kommer de ut og lever av blader. De spinner sammen et eller to blader til et hylster der de oppholder seg når de ikke er ute og spiser. Larven er utvokst i midten av juni og den kryper da ned på bakken, spinner seg inn i en kokong og forvandler seg til en puppe, som klekkes etter omtrent tre måneder.

## Utbredelse
Fjærtannspinneren forekommer i Mellom-Europa og videre østover til Kaukasus. Den mangler i middelhavsområdet og det nordligste Europa. I Norge forekommer den bare langs kysten vestover til Vest-Agder, i det området der spisslønnen vokser.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/ptilophora_plumigera.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/plumigera.html
## Eksterne lenker
*
Mårbu Fjellstue

**Mårbu Fjellstue** eller **Mårbu Seter og Fjellstue** er ei betjent turisthytte.  Mårbu Fjellstue ligger i Nore og Uvdal kommune i Buskerud, på Hardangervidda, ved den nordøstlige enden av innsjøen Mår og 1130&nbsp;moh. 

Hytta eies og drives av familien Prestegården fra Uvdal. 

Mårbu Fjellstue ligger ca. 500 m nordvest for Mårbu som ligger i Tinn kommune.

## Referanser
David Albelda

**David Albelda Aliqués** (født 1. september 1977 i La Pobla Llarga) er en spansk fotballspiller. Han spiller til daglig i Valencia CF.

Han spiller på , men er degradert for Valencias førstelag, og spiller nå på andrelaget i spansk 3. divisjon. Juando Soler, presidenten i Valencia, har antydet at Albelda vil få ny kontrakt
og bli kaptein igjen. Tidligere klubber er CD Mestalla og på lån til Villarreal i 1996.

## OL-medaljer
*  2000  Sydney - Sølv i fotball, menn  Spania

## Referanser


## Eksterne lenker
*
Leif Esper Andersen

**Leif Esper Andersen** (født 6. januar 1940 i Borup, død 7. mars 1979) var en dansk lærer, billedkunstner og forfatter. 

Han var utdannet lærer fra Skive seminarium 1962, men ble pensjonert allerede i 1973 på grunn av astma. Han debuterte i 1973 med *Heksefeber*, som er hans mest kjente bok, og også er oversatt til norsk med samme tittel. Boka fikk *Danmarks Lærerforenings jubilæumspris*. 

To av hans skuespill er oppført på Hålogaland teater, og ett på Sogn og Fjordane teater.

## Bibliografi
* 1972 *Overfaldet på bopladsen*
* 1973 *Heksefeber. På norsk 1976*
* 1975 *Fremmed*
* 1976 *En stranding*
* 1976 *Hakkedrenge*. På norsk 1977: *Det var ikke hans skyld*
* 1977 *Tines godnathistorier : om Tine der lignede en Torvald og var en Rasmus*
* 1977 *Vi kan jo snakke om det*
* 1978 *De ska ikke tro, du er noget*
* 1979 *Træl og fri*
* 1982 *Kongens bedste mand*

## Priser
* 1974 Danmarks Lærerforenings jubileumspris for *Heksefeber*
* 1976 Kulturministeriets Børnebogs-pris for *Fremmed*
## Referanser


## Eksterne lenker
*
Gunvor

**Gunvor** er et skandinavisk kvinnenavn med opprinnelse i de norrøne ordene *gunnr*, «kamp, strid», og *várr*, «var, forsiktig». *Gunnvǫr* var den norrøne formen av navnet.

*Gunvor* har svensk navnedag 3. mars og norsk navnedag 3. april.

## Utbredelse
*Gunnvor* var et vanlig navn i Norge i middelalderen. Over 20 forskjellige personer med navnet er nevnt i Regesta Norvegica. *Gunvor* var et populært navn på norske jentebarn på første halvdel av 1900-tallet.

|}

## Kjente personer med navnet
Personene i listen er ordnet kronologisk etter fødselsår.
* Gunnvor Advocaat (1912–1997), norsk bildekunstner
* Gunvor Galtung Haavik (1912–1977), norsk ambassademedarbeider i Moskva, arrestert for spionasje
* Gunvor Hofmo (1921–1995), norsk lyriker
* Gunvor Hals (f. 1953), programvert i NRK Fjernsynet
* Gunvor Ulstein (f. 1969), norsk konsernsjef
* Gunvor Nervold Antonsen (f. 1974), norsk billedkunstner

## Referanser


## Eksterne lenker
*
Timothy Spall

**Timothy Spall** (født 27. februar 1957) er en engelsk skuespiller. 

Han er mest kjent for sin rolle som Petter Pittelpytt eller *Ormsvans* i Harry Potter-filmene.
Han er blitt BAFTA-nominert.

## Filmografi
* *[[Quadrophenia (film)|Quadrophenia]]* (1979) som Harry the Projectionist
* *[[The Bride]]* (1985) som Paulus
* *[[Dutch Girls]]* (1985) som Lyndon Baines Jellicoe
* *[[Gothic (film)|Gothic]]* (1986) som Dr. Polidori
* *[[Life Is Sweet (film)|Life Is Sweet]]* (1990) som Aubrey, Regret Rien Owner
* *[[The Sheltering Sky]]* (1990) som Eric Lyle
* *[[1871 film| 1871]]* (1990) som Ramborde
* *[[Secrets & Lies]]* (1996) som Maurice Purley
* *[[Hamlet (1996)|Hamlet]]* (1996) som Rosencrantz
* *[[Still Crazy]]* (1998) som David 'Beano' Baggot
* *[[Topsy-Turvy]]* (1999) som Richard Temple
* *[[Shooting the Past]] ([[1999]])*
* *[[Love's Labour's Lost]]* som Don Armado
* *[[Flukten fra hønsegården]]* (2000) som Nick
* *[[Vanilla Sky]]* (2001) som Thomas Tipp
* *[[Rock Star (movie)|Rock Star]]* (2001) som band manager
* *[[Vacuuming Completely Nude In Paradise]]* (2001, TV) som Tommy Rag
* *[[All or Nothing (film)|All or Nothing]]* (2002) som Phil
* *[[The Last Samurai]]* (2003) som Simon Graham
* *[[My House in Umbria]]* (2003) som Quinty
* *[[Gettin' Square]]* (2004) som Darren 'Dabba' Barrington
* *[[Harry Potter og fangen fra Azkaban (film)|Harry Potter og fangen fra Azkaban]]* (2004) som Peter Pettigrew
* *[[En serie uheldige hendelser]]* (2004) som Mr. Poe
* *[[Harry Potter og ildbegeret (film)|Harry Potter og ildbegeret]]* (2005) som Peter Pettigrew
* *[[Pierrepoint (film)|Pierrepoint]]* (2005) as Albert Pierrepoint
* *[[The Street]] ([[2006]] – present) som Eddie McEvoy
* *Grand Theft Auto: Vice City Stories* ([[2006]]) som Barry Mickelthwaite
* *Death Defying Acts* ([[2007]]) som Sugarman
* *Eventyr i New York* ([[2007]]) som Nathaniel
* *Sweeney Todd – Demonbarbereren fra Fleet Street* ([[2007]]) som Beadle Bamford
* *A Room with a View* for [[ITV1]] (2007) som Mr Beebe
* *Oliver Twist* for [[BBC]] (2007) som [[Fagin]]
* *Jackboots on Whitehall* ([[2008]]) som [[Winston Churchill]] (voice)
* *Harry Potter og Halvblodsprinsen* ([[2008]]) som Peter Pettigrew
* *Alice i Eventyrland* ([[2010]]) som Bayard
* *Kongens tale* ([[2010]]) som Winston Churchill
* *Harry Potter og dødstalismanene – del 1* ([[2010]]) som Peter Pettigrew
* *Harry Potter og dødstalismanene – del 2* ([[2011]]) som Peter Pettigrew
* *Alice Through the Looking Glass'' (2016) som Bloodhound

## Referanser


## Eksterne lenker
*
Trudy Krisher

**Trudy Krisher** (født 22. desember 1946 i Macon, Georgia) er en amerikansk ungdomsbokforfatter, bosatt i Dayton, Ohio.

Hun vokste opp i Florida, er utdannet lærer og underviser ved Sinclair Community College i Dayton.  Hun debuterte i 
med *Kathy's Hats: A Story of Hope*, en historie om et barn som rammes av kreft, og hvordan det påvirker familien. Boka bygger på egen erfaringer. 

På norsk er hun kjent for boka *Råte* (1996) (*Spite fences*, 1994). Boka har fått flere priser i USA.

## Eksterne lenker
* trudykrisher.com
David Silva

**David Josué Jiménez Silva** (født 1986) er en spansk tidligere fotballspiller.

## Klubbfotball
### Valencia
Han kom fra egen stall fra  via Valencias fotballskole. Han har tidligere spilt på utlån for  og Celta Vigo. David Silva er det mest lovende spanske talentet ifølge avisen Marca.
Den 21. juni 2007 signerte Silva en syvårskontrakt med Valencia, og sementerte dermed sin plass som en av klubbens ledende spillere, sammen med spillere som David Villa, Alexis, Sunny, Éver Banega og Raul Albiol.

### Manchester City
Den 30. juni 2010 var det klart at David Silva hadde signert en femårskontrakt med . I starten slet han litt med å tilpasse seg i klubben, men etter hvert ble han en etablert stjernespiller, og scoret fire mål i sin debutsesong for klubben. Han spilte også nesten hele FA-cup-finalen mot Stoke, etter han ble byttet ut på overtid med Patrick Vieira. City vant finalen 1-0 etter scoring av Yaya Toure.

## Landslagsspill
Han var allerede med for spanske landslaget i VM i Tyskland og er tatt med i EM troppen i EM i fotball 2008 i Sveits og Østerrike, der Spania ble Europamester. 

Under EM i fotball 2008 var Silva en fast del av startoppstillingen i hver kamp for . Hans første og eneste mål i turneringen kom i 3&ndash;0 seieren over  26. juni. Spania med Silva, spilte seg etterhvert frem til EM-finale mot  29. juni der Silva startet finalen på venstre side av midtbanen.

Han ble tatt ut i s EM-tropp til EM i Frankrike 2016.

Den 13. juni 2016 spilte han sin 100. landskamp for Spania i EM-kampen mot .

Han ble tatt ut i s tropp til VM i fotball 2018 i Russland.

## Meritter
###### 
* Europamester: 2008, 2012
* Verdensmester: 2010

### Ungdomslag
* UEFA U-19 Championship: 2004

### Valencia
* Cupmester, Copa del Rey: 2008

### Manchester City
* FA-cup: 2011, 2018 og 2019
* Ligamester: 2012, 2014, 2018 og 2019

## Referanser


## Eksterne lenker
* 
* 
*  Stats at Liga de Fútbol Profesional
Gamlebyen (Jerusalem)

**Gamlebyen** (hebraisk: ; *ha'ir ha'atika*; arabisk: البلدة القديمة; *al-Balda al-Qadimah*) er et 0,9&nbsp;km² stort område i dagens Jerusalem. Frem til 1860-tallet utgjorde området hele byen Jerusalem. Flere severdigheter med stor religiøs og historisk betydning ligger i Gamlebyen: Tempelberget og den tilhørende Vestmuren for jøder, Gravkirken for kristne, og Klippedomen og al-Aqsa-moskéen for muslimer. 

Tradisjonelt har Gamlebyen vært delt inn i fire kvarterer, selv om dagens betegnelser ble introdusert først på 1800-tallet. I dag blir Gamlebyen grovt sett delt inn i det muslimske, kristne, jødiske og armenske kvarter.

Det jødiske kvarter ble sterkt ødelagt etter den arabisk-israelske krig 1948, men ble restaurert etter seksdagerskrigen i 1967. Jordan la fram et forslag om at Gamlebyen skulle bli tillagt i UNESCOs verdensarvliste i 1980, og den ble lagt til i 1981. I 1982 kom Jordan med en forespørsel om å få den satt på listen over truede verdensarvsteder.

## Historikk
Ifølge Det gamle testamente i Bibelen var byen sterkt befestet allerede i 1000-tallet f.Kr før kong David erobret den. I dag er det antatt at kong Davids by lå sørvest for murene som omgir gamlebyen, utenfor Møkkaporten. Davids sønn, kong Salomo, utvidet bymurene og omkring 440 f.Kr, i den persiske perioden, vendte Nehemja tilbake fra fangenskap i Babylon og bygde dem opp igjen. Fra 41 til 44 bygde romren Marcus Vipsanius Agrippa en ny bymur som kalles *Den tredje mur*.

## Referanser


## Eksterne lenker
* 
*
Line (navn)

**Line** er et kvinnenavn dannet som en kortform av navn som slutter på -line, som Karoline.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Line Verndal (f. 1972), norsk skuespiller kjent fra bl.a. Himmelblå
* Line Bull, norsk arkitekt

## Annen bruk av navnet
*Line* er et vanlig navn på kyr i Norge.

## Referanser


## Eksterne lenker
*
Bat mitsva

**Bat mitsva**, eller **Bat mitzva**, betegner hendelsen der jødiske jenter oppnår sin religiøse myndighetsalder innenfor visse jødiske retninger. Dette skjer ved 12-årsalderen.

Bat mitzva ble innført på 1900-tallet som en motsetning til guttenes bar mitsva. Mer tradisjonsbundne retninger innenfor jødedommen, blant annet mange ortodokse, utfører ikke bat mitsva på grunn av manglende religiøst grunnlag.

Bat mitzva skjer automatisk, men det er vanlig å feire hendingen gjennom en gudstjeneste, og, spesielt i ikke-ortodokse samlinger, ved å lese et avsnitt av Toraen på hebraisk. Bat mitzva foregår etter et års studier da barnet har fått elementær undervisning i Toraens innhold og hebraisk.

## Fotnoter

## Eksterne lenker
*
Rådhuset i Trondheim (gamle)

**Det gamle rådhuset i [[Trondheim]]** ble bygget i 1706, men deler av murverket er eldre. Arkitekt og byggmester var J. C. Hempel. Det ligger i Kongens gate og er i dag en del av Trondheim folkebibliotek. Bygningen er fredet.

Bygningen brant ned under bybrannen i 1708, men ble gjenreist like etter.

## Referanser


## Eksterne lenker
* 
* Bilder fra det gamle rådhus i dag
* Prospektkort fra det gamle rådhus
*
Line

**Line** kan referere til:
*Line (tau)
*Linefiske
*Line (navn), et kvinnenavn
*Line (roman), norsk roman av Axel Jensen fra 1959
*Line (film), norsk film fra 1961, basert på Axel Jensens roman

Det engelske ordet *line* betyr «linje», og brukes del av navnet på mange fergeselskap.
Den nederlandske reformerte kirke

**Den nederlandske reformerte kirke**, (på nederlandsk: Nederlandse Hervormde Kerk, eller NHK) var en av mange ulike kirkesamfunn som sprang ut av reformasjonen på 1500-tallet i Europa. Kirkesamfunnet var basert i Nederland og var sterkt influert av Jean Calvin.

Den reformerte kirke i Nederland regner sin stiftelse til å være synoden i Emden i 1571, hvor nederlandske kirkeledere kom sammen. Fra 1815 til 1853 var kirkesamfunnet statskirke i Nederland. Den nederlandske reformerte kirke har hatt forsamlinger i andre land hvor Nederland har hatt kolonier, som USA, Sør-Afrika og Sri Lanka.

## Referanser


## Eksterne lenker
*
Thygesons Minne (bro)

**Thygesons Minne**, eller **Lundsbroa**, er ei bro på fylkesvei 471 i Kristiansand som krysser Otra og forbinder Kvadraturen med Lund i forlengelsen av Dronningens gate. På Lundsiden fortsetter gateløpet i Østerveien.

Det offisielle navnet er «Thygesons minne» (opprinnelig: Thygesons minde) etter stiftamtmann Nicolai Emanuel de Thygeson. Dagens bro ble bygd i 1938.

Den første broa på dette stedet, mellom Nedre Ferjested og Lahelle, stod ferdig i 1810. Den var 504 fot lang, 19 fot bred og hadde 12 brokar. Den var privatfinansiert gjennom et aksjeselskap med kapital på 7&nbsp;000 riksdaler, mens broa kostet 8&nbsp;196,50 riksdaler. Brukere av broa måtte betale bompenger. Også den første broa ble kalt Thygesons bro eller Thygesons minne.

## Se også
*Liste over broer i Norge
*Liste over broer i Norge etter lengde
*Christian Quartbroa

## Referanser
Olaf Knudsen

**Olaf Knudsen** også kalt **Wergelandsønnen** (født 1835 på Eidsvoll, død 12. juli 1921 på Svensrød, Nøtterøy) var en norsk lærer, hagebruker og foregangsmann for skolehagebevegelsen i Norge.

Knudsen var sønn av  Henrik Wergeland og Gunhild Mathea Larsdatter Knudsen (1805–1883). Gunhild var tjenestejente hos Henriks far, Nicolai Wergeland, som var sogneprest i Eidsvoll prestegjeld. Sommeren og høsten 1834 var Henrik vikarierende sogneprest for faren og gjorde da tjenestejenta gravid. Wergeland lyktes i å få bonden Knud Jensen til å ta på seg farskapet til Olaf Knudsen – mot god betaling.

Siden Wergeland og kona Amalie Sofie var barnløse, tok de i 1842 den sju år gamle Olaf Knudsen til seg. Wergeland døde allerede i 1845, og den ti år gamle  Olaf Knudsen blei da satt bort til en kirkesanger på (sannsynligvis) Romerike. 14 år gammel blei han huslærer, og fra 1852 til desember 1854 gikk han på lærerseminaret i Asker.

I 1856, 21 år gammel, begynte Olaf Knudsen som enslig lærer på den nyåpna Torød skole der han  etterhvert blei rektor. Han var ved skolen til 1910, i 55 år til sammen.
 
I 1870 ektet Knudsen Anne Karine Grinder (1846–1876) fra Nes i Akershus. De fikk barna Ragnvald Arnold Knudsen (1872–1950), Dagny Andrea Knudsen (1874) og Thora Gunhilde Knudsen (1875).

;Hagebruket på Svensrød
Knudsen var svært opptatt av hagestell, en interesse han sannsynligvis fikk fra den usedvanlig botanisk kunnskapsrike Wergeland.

I 1870 kjøpte Knudsen gården Svensrød på Nøtterøy og utvikla den til en eventyrlig hage som han etterhvert solgte både frukt og grønt fra. Han brukte hagen aktivt i skoleundervisningen og ble en pionér innen den norske skolehagebevegelsen.

## Kilder
* Johannes Smith: «Livet skal ha talende gjerninger til ord», *Njotarøy* 9. april 2018, original fra *Norsk Havetidende* nr. 9, 1909.
* Bente Dyrhaug: «Dit første Græs er mig mere verd end en Smaragd», *Njotarøy* 28. august 2016. Minibiografi.

## Referanser


## Litteratur
* Yngvar Ustvedt: *Henrik Wergeland, en biografi*, Gyldendal 1994,  ISBN 82-05-21975-3

## Eksterne lenker
* Wergeland 2008: Olaf Knudsen – Wergelands sønn
* Minibiografi om Olaf Knudsen med fotografi
Isla Margarita

**Isla Margarita** er en øy i Karibia som tilhører Venezuela. Isla Margaria ligger på nordøstkysten av Venezuela, i Det karibiske hav med hvite sandstrender, fjell, mangrover, korallrev, laguner og mer. Øya har internasjonal flyplass og fergeleie for forbindelse til fastlandet.
Nåde

**Nåde** som kristen teologisk betegnelse kan bety Guds tilgivende kjærlighet. og kjennes oftest igjen i Det Gamle testamente der de fant denne nåden ved bønn eller ydmykhet. Det kan også bety: Favør, Guds gunst og velvilje. I den betydningen er nåde noe du får fra Gud som er gratis, helt ufortjent. *Johannes Evangelium 1,16. Romerbrevet 3,24 og 2,8.*  Denne nåden blir gitt oss mennesker. *1. Korinterbrev 2,12; 15,10*, *Efeserbrevet 1,8*.Nåden gis oss uten egne gjerninger eller anstrengelser bare ved tro. *Romerbrevet 4,4; 5,2 og 11,6*  

Forståelsen av ordet nåde slik det brukes i Bibelen har sin bakgrunn i det orientalske eneveldige kongestyret. At en konge viste nåde betydde alltid at han personlig grep inn i en persons liv og ga ham noe direkte eller tilgav ham all skyld. Bibelen beskriver alltid nåde som Guds umiddelbare inngrep, hjelp og gave. Å stå i nåden er derfor å stå i et umiddelbart personlig forhold til Gud, hvor Gud er giver og opprettholder.

Nåde er ikke det samme som miskunnhet eller barmhjertighet. Disse begrepene kan ofte bli sammenblandet. En måte man kan forklare denne forskjellen på er: Nåde er noe du får som du ikke fortjener. *Romerbrevet 3,24*.  Du får altså tilgang på alle Guds løfter ved troen *2. Korinterbrev 1,20*.Men miskunn/barmhjertighet er noe du ikke får som du fortjente. Syndens lønn er døden. *Romerbrevet 6,23*.  Du kanskje syndet og fortjente straff, men du fikk ikke straff, fordi Jesus Kristus tok straffen for alle menneskers synder da han døde på korset. Da fikk du Guds miskunn/barmhjertighet. *Hebreerbrevet 4,16*. 

*1 Peter 4:10* Tjen hverandre, hver og en med den nådegave han har fått, som gode forvaltere av Guds mangfoldige nåde.

Guds nåde er mangfoldig. Denne nåden frelser oss, leder oss i hverdagen, helliggjør oss, den istandsetter oss, hjelper og styrker oss. Guds nåde gir oss kraft til å arbeide, gir oss rikdom. Nåden gir oss en evig trøst og et rikt håp. *Apostlenes Gjerninger 6,8 - 14,26 - 15,11. Romerbrevet 15,15, 1.Kor 3,10 og 15,10. 2. Korinterbrev 8,9, Efeserbrevet 3,2-3,8. 2. Tessalonikerbrev 2,16.* 

## Referanser
Henning Meyer

**Henning Meyer**, tidligere **Henning Meyer Johansen**, (født 7. oktober 1946 i Trondheim, død 30. april 2004) var en norsk tegner.

Henning Meyer var etter eget utsagn en «bytegner», og tegnet i alt 30 byer, hvorav kun hans hjemby Trondheim forble ufullendt. 

Meyer var født i Trondheim i 1946, og vokste opp på Lilleby, som sønn av den kjente bymaleren Arthur Meyer. Henning Meyer utdannet seg som kjemiingeniør, og var ansatt i 6 år ved NTH. I 1980 innledet han et profesjonelt liv som bytegner.

I 1993 startet han arbeidet med «Trondheimstegningen», som fra 1996 ble utført på egne internettsider, hvor også utenforstående kunne gi sine bidrag. Her var Meyer forut for sin tid ved å være en pioner for brukermedvirkning. Han arbeidet med nettsidene inntil sin død.

Internettsiden trondheimstegningen.no ble relansert av Trondheim folkebibliotek i 2008, som en frosset utgave, slik nettsidene så ut ved Meyers bortgang. Nettstedet måtte i 2019 legges ned av rettighetsmessige årsaker.

Meyer er gravlagt på en kirkegård utenfor byen Elche på østkysten av Spania.

Det opprinnelige nettstedet er oppbevart hos Trondheim folkebibliotek.

## Referanser


## Eksterne lenker
* Artikkel om Henning Meyer
Hotel Rwanda

***Hotel Rwanda*** er en flernasjonal biografisk dramafilm fra 2004 i regi av Terry George. Filmen, som var et samarbeidsprosjekt mellom amerikanske, britiske, sørafrikanske og italienske filmselskaper, skildrer folkemordet i Rwanda på 1990-tallet. 

Mesteparten av opptakene ble gjort i Sør-Afrika, foruten enkelte scener som ble spilt inn i Kigali, Rwandas hovedstad.

## Handling
Paul Rusesabagina arbeider som vert i et hotell som midt under folkemordet i Rwanda og tilbyr hundrevis av flyktninger et oppholdssted. Filmen bygger på Rusesabaginas bok *An Ordinary Man*.

## Priser og nominasjone
Den vant publikumsprisen under AFI-festivalen og prisen for beste film ved Golden Satellite Awards.

## Hovedpersoner
* Don Cheadle – Paul Rusesabagina
* Sophie Okonedo – Tatiana Rusesabagina
* Nick Nolte – Oberst Oliver
* Joaquin Phoenix – Jack
* Desmond Dube – Dube
* David O'Hara – David
* Cara Seymour – Pat Archer
* Fana Mokoena – General Augustin Bizimungo
* Hakeem Kae-Kazim – George
* Tony Kgoroge – Gregoire
* Mosa Kaiser – Pauls datter
* Mathabo Pieterson – Pauls datter
* Ofentse Modiselle – Roger Rusesabagina
* Xolani Mali – Politi
* Neil McCarthy – Jean-Jacques

## Referanser


## Eksterne lenker
*
Ole Weflen

**Ole Weflen** (1846–1928) var ordfører i Østre Toten fra 1913 til 1922. Weflen representerte Arbeiderdemokratene. Han skulle bli partiets eneste ordfører i denne kommunen.

Weflen var sønn av kirketjener og husmann *Ole Pedersen* og *Anne Monsdatter*. Etter konfirmasjonen gikk han middelskolen. Weflen arbeidde deretter som gardsgutt og skredder før han i 1867 kom inn på Hamar lærerskole, der han tok eksamen i 1869. To år seinere kom han til Østre Toten, der han skulle ha mesteparten av sitt politiske og yrkesmessige virke. I Østre Toten hadde han lærerposter ved skolene Skjønborg (1871–1884), Østerhaug (1884–1890) og Stange (1890–1920).    

Weflen satt i herredsstyret i Østre Toten i 42 år, noe som var kommunal rekord før Einar Hermanrud. Han var Arbeiderdemokratenes sjølskrevne leder i kommunen i lang tid, og som talsmann for dette småbrukervennlige partiet tok han initiativ til opprettelsen av Valle landbruksskole i 1917. Ole Weflen var i hele 33 år medlem av skolestyret i Østre Toten, hvorav 13 år som formann. Etter anbefaling fra skolestyret fikk Weflen Kongens fortjenstmedalje, overrakt på 70-årsdagen i 1918, av partifellen, skoledirektør Olav Eftestøl.

## Litteratur
* Gjørvad, O. (red.): *Totens bygdebok II*, s. 43-44, 587, 589-590 og 594.
Elfi Eder

**Elfriede «Elfi» Eder** (født 5. januar 1970 i Zell am See i Østerrike) er en tidligere østerriksk alpinist.

Hun vant to medaljer i slalåm i internasjonale mesterskap. Under VM 1993 i Morioka tok hun bronse etter Karin Buder og Julie Parisien, og under OL 1994 i Lillehammer tok hun sølv, bare slått av Vreni Schneider.

I løpet av karrieren vant Elfi Eder tre enkeltrenn i verdenscupen. I sesongen 1995/96 gikk hun til topps i slalåmcupen.

I 1998 kom Elfi Eder på kant med det østerrikske skiforbundet, og begynte å representere Grenada. Hun oppnådde imidlertid ikke flere topplasseringer, og kjørte ut i seks av sesongens åtte verdenscuprenn. Hun la opp i februar 1999. I dag driver hun et hotell i hjembyen Leogang. Søsteren Sylvia Eder var også en fremgangsrik alpinist.

## Verdenscupseire

## Referanser


## Eksterne lenker
* 
* Nettsiden til Elfi Eders hotell